**ΚΑΡΤΑ ΥΓΕΙΑΣ ΑΘΛΗΤΗ**

Ολοκληρώθηκε η εφαρμογή στο e-efoa.gr για την  **Ηλεκτρονική έκδοση**της **Κάρτας Υγείας Αθλητή**, σύμφωνα με  τη Νομοθεσία (Ν**όμος 4479/2017)** και τις αποφάσεις του Δ.Σ. της Ομοσπονδίας.

Υποχρεωτικά,  **από την 8η Οκτωβρίου 2018**, καταργείται η μέχρι σήμερα Ι**ατρική Βεβαίωση** και **εφαρμόζεται η έκδοση και θεώρηση της νέας Κάρτας Υγείας μέσα από την Εφαρμογή** (για τα νέα δελτία απο την 1η Οκτωβρίου 2018 υποχρεωτικά).

**Αναλυτικά:**

**α. Αθλητές/ήτριες  με Αριθμό Μητρώου ΕΦΟΑ**

Το Σωματείο ή ο αθλητής μπαίνουν με τους κωδικούς τους στην εφαρμογή και στην επιλογή η οποία παρουσιάζεται στην εικόνα διαλέγουν **"Επεξεργασία"**

Στην **τρίτη σελίδα** του Μητρώου εμφανίζεται η επιλογή **"Λήψη Κάρτας Υγείας Αθλητή"**

Με **κλίκ** στην επιλογή εκτυπώνουμε την κάρτα η οποία περιέχει όλα τα στοιχεία και την φωτογραφία του αθλητή.

Προσοχή: **Το ΑΜΚΑ είναι υποχρεωτικό να εμφανίζεται!** Αν δεν εμφανίζεται πηγαίνουμε στην πρώτη σελίδα, το συμπληρώνουμε, κάνουμε καταχώρηση και τυπώνουμε την κάρτα όπως περιγράφεται παραπάνω.

**β. Νέοι αθλητές/τριες**

Ακολουθείται η ίδια διαδικασία με την αυτήν της Έκδοσης  Νέου Δελτίου, συμπληρώνονται όλα τα στοιχεία, γίνεται καταχώρηση και τυπώνεται η κάρτα όπως παραπάνω χωρίς τον αριθμό Μητρώου ΕΦΟΑ, ο οποίος συμπληρώνεται χειρόγραφα όταν δοθεί από την ΕΦΟΑ.

**γ. Προπονούμενοι**

Για όλους τους προπονούμενους, τα Σωματεία τυπώνουν [**μη συμπληρωμένη Κάρτα Υγείας**](http://efoa.gr/efoa/wp-content/uploads/2018/09/%CE%9A%CE%AC%CF%81%CF%84%CE%B1-%CE%A5%CE%B3%CE%B5%CE%AF%CE%B1%CF%82-%CE%BC%CE%B7-%CF%83%CF%85%CE%BC%CF%80%CE%BB%CE%B7%CF%81%CF%89%CE%BC%CE%AD%CE%BD%CE%B7.pdf), την οποία κατεβάζουν από τα  "έντυπα"  στο efoa.gr, συμπληρώνουν χειρόγραφα όλα τα στοιχεία και καρφιτσώνουν έγχρωμη φωτογραφία του αθλητή στην προβλεπόμενη θέση.

**Σε όλες τις περιπτώσεις**

Οι τυπωμένες ή συμπληρωμένες κάρτες **υπογράφονται από γιατρούς, η ειδικότητα των οποίων αναγράφεται πάνω στην κάρτα και:**

* Για αθλητές με Μητρώο  σκανάρονται σε .pdf και στέλνονται στην Ομοσπονδία στο deltia@efoa.gr
* Για νέους αθλητές σκανάρονται σε .pdf και στέλνονται στην Ομοσπονδία στο neadeltia@efoa.gr  μαζί με όλα τα υπόλοιπα παραστατικά.
* Για προπονούμενους σκανάρονται σε .pdf και κατατίθενται  στο Σωματείο
* **Οι κάρτες ισχύουν για ένα έτος** από την ημερομηνία θεώρησης από τον γιατρό
* Για τις δηλώσεις συμμετοχής εξακολουθούν να ισχύουν τα ίδια.
* Οι **παλιές Ιατρικές Βεβαιώσεις** θα ισχύουν μέχρι να υπάρξει νεώτερη ενημέρωση από την Ομοσπονδία

**Τα πρωτότυπα τα διατηρούν στην κατοχή τους οι αθλητές και αθλήτριες και τα επιδεικνύουν σε κάθε ζήτηση.**

**Δείτε δείγματα πρωτυπωμένης και κενής κάρτας  (κλίκ στην εικόνα για μεγένθυνση) :**



**Γενικές Πληροφορίες:**

**Σύμφωνα με το νόμο 4479/2017** η Ομοσπονδία υποχρεούται στην έκδοση **Κάρτας Υγείας Αθλητή.**

Το Δ.Σ. της Ομοσπονδίας σε πρόσφατη συνεδρίασή του αποφάσισε, για την καλλίτερη εξυπηρέτηση των αθλητών και αθλητριών μας, όπως προχωρήσει στην αξιοποίηση της Ηλεκτρονικής μας πλατφόρμας e-efoa.gr , και εκδίδει ηλεκτρονικά την Κάρτα.

**Η Κάρτα Υγείας Αθλητή:**

* Συνιστά αυτοτελές έγγραφο και δεν συνδέεται

με το Δελτίο Αθλητικής Ιδιότητας (Ταυτότητα Αθλητή ΕΦΟΑ).

* Αποτελεί προσωπικό έγγραφο του αθλητή, βρίσκεται στην κατοχή του

και ισχύει για ένα (1) έτος από την θεώρησή της.

* Θεωρείται από ιατρούς μονάδων παροχής υπηρεσιών Πρωτοβάθμιας

Φροντίδας Υγείας, Νομαρχιακών, Περιφερειακών Πανεπιστημιακών

Νοσοκομείων, υγειονομικών στρατιωτικών μονάδων ή από ιατρούς

έχοντες οποιαδήποτε σχέση με το Δημόσιο ή Ν.Π.Δ.Δ., καθώς και ιατρούς

του ιδιωτικού τομέα, κατέχοντες την καρδιολογική ειδικότητα.

* Προσκομίζεται υποχρεωτικά στη γραμματεία ή στον αρμόδιο

διαιτητή αγώνα κάθε είδους αθλητικής εκδήλωσης αγωνιστικού

χαρακτήρα, σύμφωνα με τους κανονισμούς διεξαγωγής αγώνων της ΕΦΟΑ,

ως βασική προϋπόθεση συμμετοχής στον αγώνα.

* Εκδίδεται από την ΕΦΟΑ και φυλάσσεται στο Ηλεκτρονικό Μητρώο του Αθλητή.

Με εντολή του Δ.Σ. της ΕΦΟΑ

**Παναγιώτης Θεοδωρόπουλος**

Έφορος Κανονιστικών Θεμάτων και Ηλεκτρονικής Διακυβέρνησης

Πληροφορίες: 6944381435